Source: https://pori.cloudnc.fi/fi-FI/Toimielimet/Joukkoliikennejaosto/Kokous_962020/Joukkoliikenteen_lipputuoteuudistuksen_v(54956)
Timestamp: 2020-08-15 19:40:53+00:00

Document:
Joukkoliikenteen lipputuoteuudistuksen voimaantulon siirtäminen Porin paikallisliikenteessä | Pori
Joukkoliikenteen lipputuoteuudistuksen voimaantulon siirtäminen Porin paikallisliikenteessä
Joukkoliikennejaosto, 5.11.2019
Lipputuotevalikoiman uudistusta on käsitelty joukkoliikennejaoston päätöksenteossa 11.6.2019 § 11 ja osallistamisen tuloksia 5.11.2019.
Ehdotettujen lipputuotteiden uudet käyttöehdot ja asiakashinnat muuttavat lipputulo-odotuksia. Sääntelyä vähentämällä joukkoliikenneviranomainen antaa liikennöitsijöille mahdollisuuden kehittää ja hinnoitella uusia sarjalipputuotteita ja tarjouslippuja, vaikka samanaikaisesti varmistaa, että säännöllisillä joukkoliikenteen käyttäjillä on tarjolla edulliset kausiliput. Lipputulo-odotusten muuttumisen takia liikennöintisopimuksia on uusittava tehtyjen päätösten mukaisiksi.
Joukkoliikennejaosto päättää, että joukkoliikenneviranomaisen päättämät lipputuotteet, käyttöehdot ja asiakashinnat paikallisliikenteessä Porin kaupungin alueella ovat seuraavat 1.7.2020 alkaen:
aikuinen, 17-vuotiaat ja sitä vanhemmat 3,50 €
junnu, 8-16 -vuotiaat 2,00 €
lapsi, 0-7 -vuotiaat 0,00 €
city, city-vyöhykkeellä 1,00 €
lastenvaunujen tai -rattaiden työntäjä 0,00 €
Kertalippu oikeuttaa yhteen matkaan yhdessä paikallisliikenteen linja-autossa. Kertalipun hinta on sama matkan pituudesta tai vuorokaudenajasta riippumatta. Kertalipulla ei ole vaihto-oikeutta toiseen linja-autoon.
City-kertalippu oikeuttaa matkustamaan City-vyöhykkeellä kaikilla paikallisliikenteen vuoroilla (JOUK 29.5.2017 § 42).
Pientä lasta vaunuissa tai rattaissa mukanaan kuljettava henkilö on oikeutettu maksuttomaan matkaan.
5 h 5,00 €
24 h 8,00 €
Aikalippu oikeuttaa rajattomaan matkustukseen paikallisliikenteen linja-autoissa aikarajan sisällä, vuorokaudenajasta riippumatta. Aikalipulla saa vaihtaa linja-autosta toiseen ja matkustaa, kunnes aikalipun voimassaoloaika päättyy.
aikuinen, 17-vuotiaat ja sitä vanhemmat haltijakohtainen 55,00 €
opiskelija, tutkintoon tähtäävän opinto-oikeuden osoittavalla todistuksella henkilökohtainen 42,00€
junnu, 8-16 -vuotiaat haltijakohtainen 30,00 €
Kausilipulla on rajaton matkustusoikeus paikallisliikenteen linja-autoissa 30 päivän ajan, vuorokaudenajasta riippumatta. Aikuisille ja junnuille myytävä kausilippu on haltijakohtainen. Junnu saa matkustaa aikuisen kausilipulla, mutta aikuinen ei saa matkustaa junnun kausilipulla. Opiskelijakausilippu on henkilökohtainen.
Kaikki matkat merkitään rahastuslaitteille tilastointia varten.
Liikennöitsijällä on oikeus tarjota omia ja yhteistyökumppaniensa lipputuotteita täydentääkseen joukkoliikenneviranomaisen päättämiä lipputuotteita.
Tämä päätös korvaa aiemmat päätökset joukkoliikenteen lipputuotteista, käyttöehdoista, asiakashinnoista ja lippuihin sisältyneistä joukkoliikenneviranomaisen maksamista korvauksista Porin kaupunkialueen paikallisliikenteessä 1.7.2020 alkaen.
Jaosto päätti yksimielisesti muuttaa junnu -lipun nimen nuoriso -lipuksi.
Esittelijä teki muutetun päätösehdotuksen, jonka mukaan aikuisen ja nuorison kertalippu sisältää 60 minuutin vaihto-oikeuden.
Kaupunginhallitus päätti 20.4.2020 § 230 joukkoliikenteen järjestämisvaihtoehtojen selvityksen johdosta tehtävistä toimenpiteistä ja samalla antoi lisätoimeksiannon omistajaohjausyksikölle selvittää Porin Linjojen lyhyen ajan taloudellisen aseman parantamiseksi ja toiminnan turvaamiseksi tehtäviä toimenpiteitä. Valmistelun tuloksena kaupunginhallitus totesi 11.5.2020 § 280, että joukkoliikennejaoston 5.11.2019 § 22 päättämän lipputuoteuudistuksen voimaantulon 1.7.2020 siirtäminen toteutettavaksi samassa yhteydessä kun järjestämistavassa siirrytään käyttöoikeussopimuksista hankintasopimuksiin, parantaisi Porin Linjat Oy:n taloudellista tilannetta syksyllä 2020.
Järjestämistavan muutostyön projektijohtoa tekevä Spring Advisor Oy on tehnyt lipputuoteuudistuksesta kustannuslaskelmia ja arvioita, millaisia taloudellisia vaikutuksia lipputuoteuudistuksen siirtämisellä olisi Porin Linjat Oy:n talouteen. Siirtämisestä on myös käyty neuvotteluja viranomaisen ja Porin Linjat Oy:n välillä. Neuvottelujen perusteella lipputuoteuudistuksen läpiviemisen ja siirtämisen vaikutukset ovat Porin Linjat Oy:n talouden kannalta epävarmat, koska COVID-19 -taudin ja poikkeustilaolojen ennakointi syksylle 2020 on vaikeaa.
Joukkoliikennejaosto päättää siirtää 5.11.2019 § 22 päättämiensä Porin paikallisliikenteen lipputuotteiden ja käyttöehtojen voimaantuloa Porin Linjat Oy:n käyttöoikeussopimuksesta hankintasopimukseen siirtymiseen saakka.
Salainen, Perusteet lipputuoteuudistuksen lykkäämiseksi, Spring Advisor Oy

References: § 11
 § 42
 § 230
 § 280
 § 22
 § 22